Številka: 013-22/2021/6

Datum: 27.10.2022

# Zadeva: Zapisnik 4. seje sveta za promocijo kmetijskih in živilskih proizvodov - 2. del

**Datum seje: 27. 10. 2022**

Kraj sestanka: MKGP, Dunajska 22, Ljubljana

Prisotni člani sveta: Roman Žveglič, (KGZS), Alenka Marjetič Žnider (ZZS), Danilo Potokar (KGZS), dr. Tatjana Zagorc (GZS – ZKŽP), mag. Anita Jakuš, (GZS - ZKŽP), Ana Le Marechal Kolar (MKGP) in Jožica Župec (MKGP).

Prisotnost na daljavo: Toni Balažič (GZS - ZKŽP).

Prisotni ostali MKGP: ministrica Irena Šinko, Maša Žagar, direktorica direktorata za kmetijstvo, Tomaž Džuban, Peter Boršič, Klavdija Leskovar, Maja Žibert (Direktorat za kmetijstvo).

Ostali prisotni: Dane Podmenik (predstavnik Inštituta za razvojne in strateške analize - IRSA)

Dnevni red seje:

1. Primerjalnik cen na spletni strani Naša super hrana – nadaljevanje debate s 1. dela 4. seje sveta za promocijo
2. Predstavitev EKO raziskave (sklep C, 1. dela 4. seje sveta)
3. Točka 4 iz gradiva: Izvajanje sektorskih promocij:

a) Aktivnosti v sektorju mesa in mleka, ter stanje pravnih podlag za novo programsko obdobje 2023-2025

b) Aktivnosti v sektorju sadja - jesen 2022

4. Pregled plačevanja prispevka v vključenih sektorjih in inšpekcijski nadzor

AD1 \_\_Primerjalnik cen na spletni strani Naša super hrana - nadaljevanje debate s 1. dela 4. Seje sveta za promocijo

Alenka Marjetič Žnider izpostavila stališče ZZS, da bi bilo potrebno Primerjalnik cen umakniti s spletne strani NSH ali ga integrirati v drugo spletno mesto ali pripraviti posebno spletno stran. Ministrica je k temu dodala, da trenutno ni druge možnosti, kot da je primerjalnik cen na obstoječi strani. Košarica proizvodov se bo še nadgradila. Debata se je nadaljevala v smeri pozivov ZZS, GZS-ZKŽP, da ima primerjalnik škodljive vplive in ga je potrebno umakniti. Ministrica je še dodala, da bo stališče ZZS, KGZS in GZS-ZKŽP sporočeno predsedniku vlade.

Svet za promocijo se je seznanil s stališčem vlade glede nadaljevanja projekta Primerjalnika cen za 15 osnovnih skupin živil in s tem, da bo primerjalnik do sprejetja druge odločitve objavljen na spletni strani Naša super hrana. Svet za promocijo je ministrici za kmetijstvo, gozdarstvo in prehrano predlagal, da predstavi predlog članov Sveta za promocijo glede umika Primerjalnika cen hrane s spletne strani Naša super hrana na delovni skupini pri predsedniku vlade za blaženje energetske in prehranske draginje.

AD2 Predstavitev EKO raziskave (sklep C, 1. dela 4. seje Sveta)

V nadaljevanju je g. Dane Podmenik (predstavnik Inštituta za razvojne in strateške analize) na kratko predstavil analizo trga z ekološkimi živili v RS, kot je bilo dogovorjeno v prvem delu 4. seje Sveta za promocijo (sklep C, 1. dela 4. seje Sveta). Za tem so sledila vprašanja g. Podmeniku. Ker je sledilo več kompleksnih vprašanj in so se nanašala tudi na dele analize, ki jih je opravila agencija Aragon, je svet sklenil, da bodo člani sveta do naslednje seje podrobneje preučili Analizo trga z ekološkimi živili v RS, ter posredovali morebitna dodatna vprašanja.

AD3 Točka 4 iz gradiva: Izvajanje sektorskih promocij

Aktivnosti v Sektorju mleka

Peter Boršič je predstavil ključne aktivnosti s področja izvajanja sektorske promocije mleka, kjer je v pripravi projektna naloga za medijski zakup pomlad 2023. Nadalje so bili predstavljeni povzetki raziskave javnega mnenja merjenja uspešnosti oglaševalske kampanje za sektor mleka po drugem valu promocije, ki je bila opravljena s strani podjetja Aragon d.o.o., junija 2022.

V nadaljevanju je tekla debata glede uspešnosti in učinkovitosti promocijskih aktivnosti. Tatjana Zagorc je mnenja, da je v luči draginje potrebno okrepiti in povečati učinkovitost same promocije.

Ana Le Marechal je povzela ključne omejitve in zakonitosti, ki jih na MKGP pri izvajanju promocijskih aktivnosti moramo upoštevati in zaradi katerih včasih ne moremo tako hitro prilagajati vseh aktivnosti. Roman Žveglič je izpostavil, da v kolikor najdemo boljše načine, le te uporabimo pri nadaljnjih promocijskih kampanjah. Predlaga, da morajo člani Sveta za promocijo biti konkretni pri predlaganju idej in izboljšav, da se jih lahko vključi v programiranje naslednjih kampanj. Toni Blažič je na tej točki izpostavil 3 predloge za nadaljevanje sektorskih kampanj v širšem smislu in s ciljem doseganja boljših rezultatov (zapisani v 3. točki sklepa C). Za tem se je razvila debata, kako bi izboljšali učinkovitost promocijskih aktivnosti, kakšne so omejitve, in možni predlogi izboljšav s strani članov.

Aktivnosti v Sektorju mesa

Klavdija Leskovar je na kratko predstavila izvajanje aktivnosti v sektorju mesa. Tretji medijski zakup za programsko obdobje 2020-2022 je trenutno v izvajanju, in sicer od 20.9. do 20.11.2022. Vrednost JN je 255.000 eur, pogodba za medijski zakup je podpisana z izvajalcem Media Publikum d.o.o. Predstavila je tudi rezultate raziskav javnega mnenja po 2. valu kampanje – junij 2022 (vmesne meritve).

HORECA segment

Jožica Župec je v nadaljevanju na kratko povzela aktivnosti v HORECA segmentu. Pogodba z izbranim izvajalcem je podpisana. Izvajalec: Dobre zgodbe d.o.o. Cilj je, da se izpostavi mehanizme/označevalce na jedilnih listih (segment gostinstvo), kjer se bo nagovarjalo splošno javnost. V nadaljevanju se bo komuniciralo tudi mleko in sadje. Ana Le Marechal je k temu dodala, da je vključitev HORECA del sektorske promocije, kar pomeni, da se promocija izvaja na željo sektorjev. Začeli smo s sektorjem mesa, saj je v tem sektorju največ razpoložljivih sredstev, nadaljevali bomo z mlekom in s sadjem. Vstop sektorjev v HORECA se bo postopoma nadgrajeval z drugimi sektorji. V nadaljevanju je na pobudo Tatjane Zagorc potekala debata na temo kontrole mesnih tokov, in da se je potrebno v zvezi s tem uskladiti. S strani Ane Le Marechal je bilo sporočeno, da je sistem nadzora že vzpostavljen z UVHVR, z inšpektoratom pa se še dogovarjajo. Meni, da morajo biti na sestankih vsi prisotni.

Jožica Župec v nadaljevanju predstavi sprejetje pravnih podlag za sektor mesa in mleka za novo obdobje 2023-2025.

Debata je zatem tekla tudi na temo vstopa prašičev v izvajanje promocije za novo programsko obdobje 2023-20256. Ana Le Marechal je na to odgovorila, da je bil na to temo sklican sestanek s predsednikom sektorskega odbora za meso, KGZS in predstavniki mesne industrije v oktobru 2022, da ponovno preverimo sprejete sklepe sektorskega odbora za meso glede vključitve prašičerejcev v pobiranje prispevka po ZPKŽP (sestanek je bil sklican na željo sekretarke sektorskega odbora za meso). Na sestanku je bila ponovno sprejeta odločitev, da sektor prašičereje do posredovanja novih sklepov sektorskega odbora ne izstopi iz naslednjega obdobja izvajanja promocije.

Aktivnosti v Sektorju sadja

Tomaž Džuban je v nadaljevanju predstavil aktivnosti v sektorju sadja. V okviru kampanje sta bili izvedeni dve javni naročili in sicer za nadgradnjo kreativne ideje in izvedbo dogodka, ter za zakup medijskega prostora. Predstavljeni sta bili obe javni naročili.

V nadaljevanju je bil podrobneje predstavljen dogodek delitve jabolk, ki se je izvedel 21. 10. 2022. Odziv javnosti na dogodek »Dan jabolk« je po prvih podatkih bil zelo dober. Ker je za zakup medijskega prostora ostalo še nekaj dni, bodo podrobnejši zaključki predstavljeni na naslednji seji Sveta.

Svet za promocijo ministrici predlaga tri predloge (določeni v sklepu C). Svet se je seznanil s sektorskimi promocijami in dokumenti.

Svet za promocijo ministrici predlaga tri predloge (določeni v sklepu C). Svet se je nadalje seznanil s sektorskimi promocijami in dokumenti.

AD4 Pregled plačevanja prispevka v vključenih sektorjih in inšpekcijski nadzor

Peter Boršič je predstavil delovanje aplikacije. Pravi, da deluje dobro in da je čim bolj prilagojena potrošniku. Podatki predstavljajo vrednosti plačanega prispevka. Pri sektorju mesa se je izvedel nadzor nad 60% registriranih klavnic. Predstavljeni so bili tudi podatki o zamudnikih plačila prispevka za promocijo. V letošnjem letu se pripravlja tudi nadgradnja aplikacija EZPP predvsem z poudarkom na vstopu sektorjev prašičev v plačevanje prispevkov.

Anita Jakuš je v nadaljevanju dala pobudo, da ponovno odpremo temo glede spremembe zakona o promociji.

**SKLEPI:**

1. Svet za promocijo se je seznanil s stališčem vlade glede nadaljevanja projekta Primerjalnika cen za 15 osnovnih skupin živil in s tem, da bo primerjalnik do sprejetja druge odločitve objavljen na spletni strani Naša super hrana. Svet za promocijo je ministrici za kmetijstvo, gozdarstvo in prehrano predlagal, da predstavi predlog članov Sveta za promocijo glede umika Primerjalnika cen hrane s spletne strani Naša super hrana na delovni skupini pri predsedniku vlade za blaženje energetske in prehranske draginje.
2. Člani Sveta za promocijo bodo do naslednje seje podrobneje preučili Analizo trga z ekološkimi živili v RS, ter posredovali morebitna dodatna vprašanja.
3. Svet za promocijo ministrici predlaga:
4. Da se pri pripravljanju vseh promocijskih kampanj maksimalno upoštevajo novi trendi z namenom dviga prepoznavnosti.
5. Da se z ostalimi sektorskimi odbori sprejmejo odločitve glede izvajanja promocij tudi v HORECi
6. Upoštevanje predlogov, ki jih je izpostavil g. Balažič:
   1. Primerjalnik cen hrane ima velik vpliv na stanje duha potrošnikovzato predlaga, da Svet predstavi svoje stališče glede primerjalnika cen na Delovni skupini pri predsedniku vlade.
   2. V primeru zakonodajnih omejitev je potrebno pripravit nove predloge za spremembo in nadgradnjo izvajanja sektorskih promocij. Kampanje se bodo morale nadgrajevati in izboljševati.
   3. Potrebno je vzpostaviti aktivno komunikacijo z izvajalcem promocijske kampanje – kako zadevo prilagoditi.

Svet se je seznanil s sektorskimi promocijami in dokumenti.

1. Svet se je seznanil s stanjem pregleda plačevanja prispevka v vključenih sektorjih in inšpekcijskim nadzorom.

Zapisala:

Klavdija Leskovar Roman Žveglič

namestnica sekretarke sveta predsednik sveta